**ΚΑΛΛΙΤΕΧΝΙΚΟ ΓΥΜΝΑΣΙΟ ΠΕΡΙΣΤΕΡΙΟΥ**

**Λευκωσίας 50 & Αγ. Ιωάννου Θεολόγου, 121 33**

**Τηλ.: 210 5743 178**

[gymkallp@sch.gr](mailto:gymkallp@sch.gr)

**http://gym-kall-perist.att.sch.gr/**

**Εισαγωγικές εξετάσεις για την Α' Γυμνασίου**

**Κατάθεση αιτήσεων**

Αιτήσεις για τις εξετάσεις εισαγωγής στην Α' Γυμνασίου θα γίνονται δεκτές στο Καλλιτεχνικό Γυμνάσιο Περιστερίου στις ακόλουθες ημερομηνίες:

**2, 4, 7, 10, 16, 17, 18, 21, 22, 23, 24, 25, 28, 29, 30 Μαΐου 2018**

**ώρα 10:00 – 13:00**

**στον 1ο όροφο.**

Οι γονείς - κηδεμόνες των μαθητών που επιθυμούν να συμμετάσχουν στη διαδικασία επιλογής οφείλουν να υποβάλουν αίτηση **μόνο στο Καλλιτεχνικό Σχολείο της περιοχής τους.**

ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ:

1. **Αίτηση.**
2. **Φωτογραφία** (τύπου ταυτότητας) υποψηφίου.
3. **Λογαριασμός ΔΕΚΟ** ή άλλο αξιόπιστο αποδεικτικό στοιχείο από το οποίο προκύπτει η διεύθυνση μόνιμης κατοικίας του υποψηφίου.
4. Φωτοτυπία ταυτότητας του γονέως ή κηδεμόνα.
5. Για την κατεύθυνση Χορού, οι γονείς / κηδεμόνες μαζί με την αίτηση συμμετοχής οφείλουν να προσκομίσουν **Ιατρικές Βεβαιώσεις υγείας και καλής φυσικής / ορθοπεδικής κατάστασης από Παθολόγο / Παιδίατρο και από Ορθοπεδικό γιατρό** στις οποίες θα αναφέρεται η δυνατότητα φοίτησης των μαθητών στην κατεύθυνση Χορού του Καλλιτεχνικού Γυμνασίου.
6. Στην περίπτωση προφορικής εξέτασης του υποψηφίου, μαζί με την αίτηση συνυποβάλλεται και η σχετική **γνωμάτευση από τα επισήμως αναγνωρισμένα αρμόδια κέντρα (ΚΕΔΔΥ)**. [*Οι σχετικές γνωματεύσεις ΔΕΝ ΓΙΝΟΝΤΑΙ ΔΕΚΤΕΣ την ημέρα των εξετάσεων]*

Η συμμετοχή των υποψηφίων μαθητών στην επιλογή για φοίτηση σε Καλλιτεχνικό Σχολείο δεν στερεί το δικαίωμα υποβολής αίτησης για συμμετοχή στις διαδικασίες εισαγωγής σε Πρότυπο Γυμνάσιο, Πειραματικό Γυμνάσιο ή Μουσικό Σχολείο (Γυμνάσιο).

Κάθε μαθητής έχει τη δυνατότητα να είναι υποψήφιος **σε μία ή δύο κατευθύνσεις.**

Σε περίπτωση που ένας μαθητής επιθυμεί να είναι υποψήφιος σε δύο κατευθύνσεις, τότε ο γονέας/κηδεμόνας του **υποβάλλει διαφορετική αίτηση για κάθε κατεύθυνση**.

**Αιτήσεις με ελλιπή δικαιολογητικά δε θα γίνονται δεκτές.**

Η διαδικασία επιλογής διενεργείται κατά το χρονικό διάστημα **από 15 μέχρι 30 Ιουνίου.**

Σε περίπτωση που ο αριθμός των υποψηφίων μαθητών είναι μεγάλος τότε η εξέταση και αξιολόγηση των μαθητών πραγματοποιείται **σε περισσότερες από μία ημέρες**.

Περιοχές ευθύνης Καλλιτεχνικού Γυμνασίου Περιστερίου:

α) ΔΔΕ Γ’ Αθήνας

β) ΔΔΕ Δυτικής Αττικής

γ) ΔΔΕ Α’ Αθήνας (από τα όρια ΔΔΕ Α’ Αθήνας – ΔΔΕ Γ’ Αθήνας,

οδός Πειραιώς – Ερμού – Αποστόλου Παύλου – Διονυσίου Αρεοπαγίτου – λεωφόρος Αμαλίας – Βασιλίσσης Όλγας – Βασιλέως Κωνσταντίνου – Βασιλίσσης Σοφίας – Κηφισίας μέχρι τα όρια ΔΔΕ Α’ Αθήνας – ΔΔΕ Β’ Αθήνας,

όρια ΔΔΕ Α’ Αθήνας – ΔΔΕ Β’ Αθήνας,

όρια ΔΔΕ Α’ Αθήνας – ΔΔΕ Γ’ Αθήνας )